Նա նշում է, որ ինքնաթեստավորման մասին խոսելիս պետք է իմանալ, որ արդյունքում ե՛ւ դրական, ե՛ւ բացասական պատասխանը չի կարելի վերջնական հիմք ընդունել եւ ասել մարդուն, որ ունի կամ չունի ՄԻԱՎ վարակ: Դա ունի մի քանի պատճառ. առաջին՝ բացասական պատասխան կարող է լինել, երբ մարդը չունի ՄԻԱՎ վարակ, երկրորդ՝ երբ գտնվում է «պատուհանի շրջանում»: Դա այն ժամանակահատվածն է, երբ վիրուսն առկա է օրգանիզմում, բայց արտադրված հակամարմինների քանակությունը բավարար չէ արյան մեջ դրանց հայտնաբերման համար: Վարդան Արզաքանյանը մանրամասնեց. «Այսինքն՝ եթե անձը ցուցաբերել է ռիսկային վարքագիծ եւ օրեր անց ստուգվելիս ստանում է բացասական պատասխան, ինչը նշանակում է, որ նա չի ունեցել վարակ մոտ 3 ամիս առաջ: Մեծ է հավանականությունը, որ նա հիմա գտնվում է «պատուհանի շրջան»-ում»: